મળતી વધુ વિગત મુજબ, બોટાદના સાળંગપુર પાસે અચાનક કારચાલાકે સ્ટીયરિંગ પરથી કાબૂ ગુમાવતાં કાર પલટી ગઈ હતી. અકસ્માતમાં ચાર વ્યક્તિનાં ઘટનાસ્થળે મોત થયાં છે અને ત્રણ વ્યક્તિ ઇજાગ્રસ્ત થઈ છે. મૃત્યુ પામેલી ચાર વ્યક્તિના મૃતદેહને પીએમ માટે બરવાળા ખસેડાયા છે. ઇજાગ્રસ્ત ત્રણ વ્યક્તિને સારવાર માટે નજીકની હોસ્પિટલમાં ખસેડવામાં આવી છે. ઘટનાની જાણ થતાં પોલીસ ઘટનાસ્થળે પહોંચી અકસ્માત મોતનો ગુનો નોંધી આગળની કાર્યવાહી કરી રહી છે.